UZNESENIE VLÁDY SLOVENSKEJ REPUBLIKY
č. 39
z 12. januára 2005

k poskytnutiu humanitárnej pomoci Demokratickej socialistickej republike Srí Lanka a  návrhu na poskytnutie humanitárnej a posthumanitárnej pomoci na obnovu a revitalizáciu krajín južnej a juhovýchodnej Ázie

Číslo materiálu:	573/2005	
Predkladateľ:	minister vnútra, minister zahraničných vecí a podpredseda vlády a minister financií	
Vláda
A.	súhlasí
A.1.	s  poskytnutím humanitárnej pomoci Demokratickej socialistickej republike Srí Lanka a návrhom na poskytnutie humanitárnej a posthumanitárnej pomoci na obnovu a revitalizáciu krajín južnej a juhovýchodnej Ázie,
A.2.	s uvoľnením finančných prostriedkov z rezervy vlády Slovenskej republiky vo výške 31 668 700 Sk na poskytnutie humanitárnej pomoci Demokratickej socialistickej republike Srí Lanka a na poskytnutie humanitárnej a posthumanitárnej pomoci na obnovu a revitalizáciu krajín južnej a juhovýchodnej Ázie;
B.	ukladá
ministrovi vnútra
B.1.	koordinovať prípravu realizácie materiálnej humanitárnej pomoci krajinám juhovýchodnej Ázie 
	podľa dohody s Organizáciou Spojených národov, prípadne Európskou komisiou
podpredsedovi vlády a ministrovi financií
B.2.	uvoľniť z rozpočtovej kapitoly Všeobecná pokladničná správa finančné prostriedky z rezervy vlády Slovenskej republiky vo výške 6 730 000 Sk na poskytnutie humanitárnej pomoci Demokratickej socialistickej republike Srí Lanka, z toho pre Správu štátnych hmotných rezerv SR vo výške 3 330 000 Sk v rámci kapitálových výdavkov a pre Ministerstvo vnútra SR vo výške 3 400 000 Sk v rámci bežných výdavkov
	do 28. februára 2005
B.3.	uvoľniť z rozpočtovej kapitoly Všeobecná pokladničná správa finančné prostriedky z rezervy vlády Slovenskej republiky vo výške 24 938 700 Sk na poskytnutie humanitárnej a posthumanitárnej pomoci na obnovu a revitalizáciu krajín južnej a juhovýchodnej Ázie pre Ministerstvo zahraničných vecí SR v rámci bežných výdavkov
	do 28. februára 2005
ministrovi zahraničných vecí
B.4.	zabezpečiť úhradu príspevku vo výške 7 mil Sk z rezervy vlády na rok 2005 na účet Úradu OSN pre koordináciu humanitárnych záležitostí (OCHA)
	do 28. februára 2005
B.5.	zabezpečiť úhradu príspevku vo výške 4 500 000 Sk z  rezervy vlády na rok 2005 na účet Medzinárodného výboru Červeného kríža 
	do 28. februára 2005
B.6.	zabezpečiť úhradu príspevku vo výške 10 mil. Sk z rezervy vlády na rok 2005 na účet Trustového fondu UNDP s cieľom poskytnutia grantov slovenským subjektom na posthumanitárne projekty 
	do 28. februára 2005
B.7.	zabezpečiť úhradu príspevku vo výške 500 000 Sk z rezervy vlády na rok 2005 na účet Slovenského Červeného kríža 
	do 28. februára 2005 
B.8.	zabezpečiť úhradu príspevku vo výške 100 000 USD, čo v prepočte predstavuje sumu 2 938 700 Sk na účet UNICEF 
	do 28. februára 2005.
Vykonajú:	podpredseda vlády a minister financií
minister vnútra 
minister zahraničných vecí 
Na vedomie:	podpredseda vlády a minister hospodárstva 
minister obrany 
minister zdravotníctva 
predseda Správy štátnych a hmotných rezerv SR